title: ДЕЛЕГИРАНА ДИРЕКТИВА (ЕС) …/… НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на оловен оксид в стъклоприпоя, използван за направата на прозоречни модули за определени газоразрядни тръби за лазери

text:
               ОБЯСНИТЕЛЕН МЕМОРАНДУМ

               1.КОНТЕКСТ НА ДЕЛЕГИРАНИЯ АКТ

               С настоящата делегирана директива на Комисията се изменя, с цел привеждане в съответствие с техническия прогрес, приложение III към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (ДООВ 2), по отношение на освобождаването на специфични видове употреба на олово от съответното ограничение.

               С ДООВ 2 се ограничава употребата на определени опасни вещества в електрическото и електронното оборудване, както е предвидено в член 4 от нея. Тя влезе в сила на 21 юли 2011 г.

               Ограничените вещества са изброени в приложение II към ДООВ 2. Ограниченията за оловото, живака, кадмия, шествалентния хром, полибромираните бифенили и полибромираните дифенилови етери понастоящем са в сила, докато ограниченията за бис(2-етилхексиловия) фталат (DEHP), бензилбутиловия фталат (BBP), дибутиловия фталат (DBP) и диизобутиловия фталат (DIBP) ще се прилагат от 22 юли 2019 г. или по-късно. В приложения III и IV към ДООВ 2 са изброени материалите и компонентите на електрическото и електронното оборудване (ЕЕО) за специфични видове употреба, освободени от ограничението за вещества по член 4, параграф 1 от ДООВ 2.

               В член 5 се предвижда адаптиране на съдържанието на приложения III и IV към научно-техническия прогрес (включване, подновяване, изменения и отнемане на право на освобождаване). Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е практически невъзможно от научна или техническа гледна точка; не са осигурени надеждни заместители; или общото отрицателно въздействие върху околната среда, здравето и безопасността на потребителите, причинено от замяната, има вероятност да надхвърли общите ползи за околната среда, здравето и безопасността на потребителите от тази замяна.

               Освен това в член 5, параграф 1 се предвижда Европейската комисия да включва материали и компоненти от електрическо и електронно оборудване (ЕЕО) за специфични случаи на употреба в списъците, съдържащи се в приложения III и IV, посредством отделни делегирани актове в съответствие с член 20. В член 5, параграф 3 и приложение V са установени процедурите за подаване на заявления за предоставяне, подновяване или отнемане на право на освобождаване.

               2.КОНСУЛТАЦИИ ПРЕДИ ПРИЕМАНЕТО НА АКТА

               В съответствие с разпоредбите на член 5, параграф 3 и приложение V, от момента на публикуването на ДООВ 2 Комисията е получила голям брой
                  3
                заявления от икономически оператори, както за предоставяне на нови освобождавания, така и за подновяване на съществуващи такива.

               Настоящото освобождаване по точка 32 от приложение III разрешава употребата на оловен оксид в стъклоприпоя, използван за направата на прозоречни модули за аргонови и криптонови газоразрядни тръби за лазери. През януари 2015 г. Комисията получи две заявления за подновяване на това освобождаване. Предишната дата на срока на действие на освобождаването по точка 32 за категориите 1—7 и 10 е 21 юли 2016 г.
                  4
                в съответствие с изискванията на ДООВ (член 5, параграф 5, втора алинея), но то продължава да се прилага, докато Комисията вземе решение по заявлението за подновяване.

               Във връзка с оценяването на заявлението за освобождаване Комисията започна проучване, за да се проведе необходимата научнотехническа оценка, включително осемседмична онлайн консултация със заинтересовани страни във формат със свободни отговори
                  5
                относно заявлението. В рамките на консултациите със заинтересованите страни бяха получени два коментара.

               Окончателният доклад с оценката на заявлението бе публикуван
                  6
               ; заинтересованите страни бяха съответно уведомени.

               Впоследствие Комисията проведе консултация с експертната група на държавите членки за делегираните актове по ДООВ 2 в писмена форма, както беше договорено на предишно заседание
                  7
               . Експертите се съгласиха с проекта, представен от Комисията, с голямо мнозинство с мълчаливо съгласие. В съответствие с Насоките за по-добро регулиране проектът на делегираната директива беше публикуван на портала „По-добро регулиране“ за четириседмичен период за събиране на отзиви от широката общественост. Бяха получени три коментара, като два подкрепяха акта и един предлагаше установяването на спомагателен език в целия ЕС. Всички необходими стъпки, свързани с освобождаванията от ограничението за вещества съгласно член 5, параграфи 3—7, са изпълнени
                  8
               . Съветът и Европейският парламент бяха уведомени за всички дейности.

               В заключителния доклад беше подчертана по-специално следната техническа информация и оценка:

               ·Материалът на основата на оловен оксид в аргонови и криптонови лазерни продукти осигурява критично устойчиво на термомеханични въздействия вакуумно запечатване между оптичната система и тръбата. Оловосъдържащите лазерни продукти се използват като източници на кохерентна светлина в широк кръг от ключови научни и промишлени приложения, като например в спектроскопията, микроскопията и холографията.

               ·Понастоящем замяна или отстраняване на оловото в съответните приложения все още е практически неосъществима от научна и техническа гледна точка.

               Резултатите от оценката за категориите 1—7 и 10 показват, че заявлението за освобождаване във връзка с точка 32 от приложение ІІІ отговаря на най-малко един от относимите критерии, посочени в член 5, параграф 1, буква а). Тъй като за съответните приложения понастоящем няма надеждни алтернативи, нито вероятност такива алтернативи скоро да бъдат пуснати на пазара, подновяването на освобождаването със срок на действие до 21 юли 2021 г. е обосновано; тъй като все още няма надеждни заместители, за този период не трябва да се очаква отрицателно социално-икономическо въздействие от замяна. Не се очаква също така предоставеният срок на действие да има неблагоприятни последици за иновациите. За категориите, различни от категории 1—7 и 10, съществуващото освобождаване продължава да бъде валидно през посочените в член 5, параграф 2 срокове на действие. Това специфично освобождаване не води до намаляване на степента на опазване на околната среда и на здравето, постановена с Регламент (ЕО) № 1907/2006 (REACH), в съответствие с член 5 от Директива 2011/65/ЕС.

               3.ПРАВНИ ЕЛЕМЕНТИ НА ДЕЛЕГИРАНИЯ АКТ

               Делегираната директива предоставя освобождаване от ограниченията по член 4, параграф 1 относно употребата на олово в специфични приложения, което следва да бъде включено в списъка в приложение III към Директива 2011/65/ЕС.

               Инструментът е делегирана директива, както е предвидено в Директива 2011/65/ЕС, и по-специално за спазване на относимите изисквания в член 5, параграф 1, буква а) от нея.

               Целта на делегираната директива е да допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества, в съответствие с разпоредбите на ДООВ 2 и при установените в нея условия, както и в съответствие с установената в нея процедура за адаптиране на приложения III и IV към научно-техническия напредък.

               В съответствие с принципа на пропорционалност мярката не надхвърля необходимото за постигане на нейната цел.

               Предложението няма отражение върху бюджета на ЕС.

               ДЕЛЕГИРАНА ДИРЕКТИВА (ЕС) …/… НА КОМИСИЯТА

               от 16.11.2018 година

               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на оловен оксид в стъклоприпоя, използван за направата на прозоречни модули за определени газоразрядни тръби за лазери

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  9
               , и по-специално член 5, параграф 1, буква а) от нея,

               като има предвид, че:

               1)
                     Съгласно Директива 2011/65/ЕС държавите членки са длъжни да гарантират, че електрическото и електронното оборудване, което е пуснато на пазара, не съдържа определени опасни вещества, изброени в приложение II към посочената директива. Това изискване не се прилага за приложенията, изброени в приложение III към Директива 2011/65/ЕС.

               2)
                     Различните категории електрическо и електронно оборудване, за които се прилага Директива 2011/65/ЕС (категории 1—11), са изброени в приложение I към посочената директива.

               3)
                     Оловото е ограничено вещество, изброено в приложение II към Директива 2011/65/ЕС. Употребата на оловен оксид в стъклоприпоя, използван за направата на прозоречни модули за аргонови и криптонови газоразрядни тръби за лазери обаче е освободено от ограничаването и понастоящем е включено във вписване по точка 32 от приложение III към посочената директива. Датата на изтичане на срока на това освобождаване за категории 1—7 и 10 беше 21 юли 2016 г.

               4)
                     Комисията получи заявление за подновяване на това освобождаване преди 21 януари 2015 г. в съответствие с член 5, параграф 5 от Директива 2011/65/ЕС. Освобождаването остава валидно докато не се приеме решение по това заявление.

               5)
                     Оловосъдържащите лазерни продукти се използват като източници на кохерентна светлина в широк кръг от ключови научни и промишлени приложения, като например в спектроскопията, микроскопията и холографията. Материалът на основата на оловен оксид в аргонови и криптонови лазерни продукти осигурява критично устойчиво на термомеханични въздействия вакуумно запечатване между оптичната система и тръбата.

               6)
                     Замяната или отстраняването на оловото все още са практически невъзможни от научна или техническа гледна точка за аргонови и криптонови газоразрядни тръби за лазери, поради липсата на надеждни заместители. Освобождаването не води до намаляване на степента на опазване на околната среда и на здравето, постановена с Регламент (ЕО) № 1907/2006 на Европейския парламент и на Съвета
                  10
               . Поради това освобождаването на употребата на оловен оксид в стъклоприпоя, използван за направата на прозоречни модули за аргонови и криптонови газоразрядни тръби за лазери, следва да бъде продължено за категории 1—7 и 10.

               7)
                     Тъй като за съответните приложения няма надеждни алтернативи, нито вероятност такива алтернативи да бъдат пуснати на пазара в близко бъдеще, освобождаването за категории 1—7 и 10 следва да бъде продължено за максимален срок от пет години, до 21 юли 2021 г. С оглед на резултатите от продължаващите усилия за намиране на надеждни заместители, е малко вероятно продължителността на освобождаването да има отрицателни последици за иновациите.

               8)
                     За категориите, различни от категории 1 — 7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС. От съображения за яснота датите на изтичане на срока следва да бъдат добавени в приложение III към посочената директива.

               9)
                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

               Член 1

               Приложение III към Директива 2011/65/ЕС се изменя в съответствие с приложението към настоящата директива.

               Член 2

               1.Държавите членки приемат и публикуват не по-късно от [the last day of the 12th month after the date of entry into force of this Directive] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.

               Те прилагат тези разпоредби, считано от [the last day of the 12th month after the date of entry into force of this Directive + 1 day].

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

               Член 3

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 4

               Адресати на настоящата директива са държавите членки.

               Съставено в Брюксел на 16.11.2018 година.

                     За Комисията

                     Председател
                     Jean-Claude JUNCKER

                     (1)

                        ОВ L 174, 1.7.2011 г., стр. 88.

                     (2)

                        ОВ L 396, 30.12.2006 г., стр. 1.

                     (3)

                        Списъкът е на разположение на адрес:
                  http://ec.europa.eu/environment/waste/rohs_eee/adaptation_en.htm

                     (4)

                        Тези категории са: 1. Големи битови уреди; 2. Малки битови уреди; 3. Информационно и далекосъобщително оборудване; 4. Потребителски уреди; 5. Осветителни уреди; 6. Електрически и електронни инструменти; 7. Играчки и уреди за развлекателни и спортни цели; 10. Автомати. Категориите ЕЕО са изброени в приложение I към ДООВ.

                     (5)

                  Период на консултации
                  : от 21.8.2015 г. до 16.10.2015 г.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Консултациите бяха проведени в писмен вид от 27 април до 18 май 2017 г.

                     (8)

                        Списък на необходимите административни стъпки е на разположение на
                  уебсайта на Комисията
                  . Настоящият етап от процедурата може да бъде видян за всеки проект на делегиран акт в Междуинституционалния регистър на делегираните актове на
                  https://webgate.ec.europa.eu/regdel/#/home
                  .

                     (9)

                        ОВ L 174, 1.7.2011 г., стр. 88.

                     (10)

                        Регламент (EО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

    ---documentbreak---

               ПРИЛОЖЕНИЕ

               В приложение III вписването по точка 32 се заменя със следното:

                        „32

                        Оловен оксид в стъклоприпоя, използван за направата на прозоречни модули за аргонови и криптонови газоразрядни тръби за лазери

                        Изтича на:

                        -21 юли 2021 г. за категории 1 — 7 и 10;

                        -21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                        -21 юли 2023 г. за категория 8 — медицински изделия за инвитро диагностика;

                        -21 юли 2024 г. за категория 9 — промишлени прибори за контрол и управление, и за категория 11.“


title: ДЕЛЕГИРАНА ДИРЕКТИВА (ЕС) …/… НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово и кадмий в печатарски мастила за нанасяне на емайлови покрития върху стъкла

text:
               ОБЯСНИТЕЛЕН МЕМОРАНДУМ

               1.КОНТЕКСТ НА ДЕЛЕГИРАНИЯ АКТ

               С настоящата делегирана директива на Комисията се изменя, с цел привеждане в съответствие с техническия прогрес, приложение III към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (ДООВ 2), по отношение на освобождаването на специфични видове употреба на олово и кадмий от съответното ограничение.

               С ДООВ 2 се ограничава употребата на определени опасни вещества в електрическото и електронното оборудване, както е предвидено в член 4 от нея. Тя влезе в сила на 21 юли 2011 г.

               Ограничените вещества са изброени в приложение II към ДООВ 2. Ограниченията за оловото, живака, кадмия, шествалентния хром, полибромираните бифенили и полибромираните дифенилови етери понастоящем са в сила, докато ограниченията за бис(2-етилхексиловия) фталат (DEHP), бензилбутиловия фталат (BBP), дибутиловия фталат (DBP) и диизобутиловия фталат (DIBP) ще се прилагат от 22 юли 2019 г. или по-късно. В приложения III и IV към ДООВ 2 са изброени материалите и компонентите на електрическото и електронното оборудване (ЕЕО) за специфични видове употреба, освободени от ограничението за вещества по член 4, параграф 1 от ДООВ 2.

               В член 5 се предвижда адаптиране на съдържанието на приложения III и IV към научно-техническия прогрес (включване, подновяване, изменения и отнемане на право на освобождаване). Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е практически невъзможно от научна или техническа гледна точка; не са осигурени надеждни заместители; или общото отрицателно въздействие върху околната среда, здравето и безопасността на потребителите, причинено от замяната, има вероятност да надхвърли общите ползи за околната среда, здравето и безопасността на потребителите от тази замяна.

               Освен това в член 5, параграф 1 се предвижда Европейската комисия да включва материали и компоненти от електрическо и електронно оборудване (ЕЕО) за специфични случаи на употреба в списъците, съдържащи се в приложения III и IV, посредством отделни делегирани актове в съответствие с член 20. В член 5, параграф 3 и приложение V са установени процедурите за подаване на заявления за предоставяне, подновяване или отнемане на право на освобождаване.

               2.КОНСУЛТАЦИИ ПРЕДИ ПРИЕМАНЕТО НА АКТА

               В съответствие с разпоредбите на член 5, параграф 3 и приложение V, от момента на публикуването на ДООВ 2 Комисията е получила голям брой
                  3
                заявления от икономически оператори, както за предоставяне на нови освобождавания, така и за подновяване на съществуващи такива.

               Настоящото освобождаване по точка 21 от приложение III разрешава употребата на олово и кадмий в печатарските мастила за нанасяне на емайлови покрития върху стъкла, като боросиликатно стъкло и натриево-калциево силикатно стъкло. През януари 2015 г. Комисията получи едно заявление за подновяване на това освобождаване. Предишната дата на срока на действие на освобождаването по точка 21 за категориите 1—7 и 10 е 21 юли 2016 г.
                  4
                в съответствие с изискванията на ДООВ (член 5, параграф 5, втора алинея), но то продължава да се прилага, докато Комисията вземе решение по заявлението за подновяване.

               Във връзка с оценяването на заявлението за освобождаване Комисията започна проучване, за да се проведе необходимата научнотехническа оценка, включително осемседмична онлайн консултация със заинтересовани страни във формат със свободни отговори
                  5
                относно заявлението. В рамките на консултациите със заинтересованите страни бяха получени три коментара.

               Окончателният доклад с оценката на заявлението бе публикуван
                  6
               ; заинтересованите страни бяха съответно уведомени.

               Впоследствие Комисията проведе консултация с експертната група на държавите членки за делегираните актове по ДООВ 2 в писмена форма, както беше договорено на предишно заседание
                  7
               . Експертите се съгласиха с проекта, представен от Комисията, с голямо мнозинство с мълчаливо съгласие. В съответствие с Насоките за по-добро регулиране проектът на делегираната директива беше публикуван на портала „По-добро регулиране“ за четириседмичен период за събиране на отзиви от широката общественост. Бяха получени три коментара, от които два подкрепяха акта и един предлагаше продължаване на свързано с олово освобождаване за категория 5. Коментарът бе взет предвид и проектът на делегираната директива бе съответно изменен от съображения за правна яснота. Всички необходими стъпки, свързани с освобождаванията от ограничението за вещества съгласно член 5, параграфи 3—7, са изпълнени
                  8
               . Съветът и Европейският парламент бяха уведомени за всички дейности.

               В заключителния доклад беше подчертана по-специално следната техническа информация и оценка:

               ·Оловото и кадмият в печатарските мастила, прилагани върху стъкло, придават трайност на маркировката на продукта, особено по отношение на стъклени крушки на лампи. Маркировката служи за няколко цели, като например маркировка „CE“ и ОЕЕО за идентифициране на производителя, типа лампа и мощността, което е относимо към безопасността, правилната замяна и рециклирането на лампата. Трайността на маркировката е важна за поддържане на четливостта на маркировките по продукта през целия жизнен цикъл на продукта, съгласно изискванията на законодателството и на стандартите за безопасност на продуктите.

               ·Оловото придава изключително важни свойства, като например добро сцепление, по-ниски температури на емайлиране, по-голяма трайност и непрозрачност. Кадмият се използва за постигане на определени нюанси на емайла в различни области на употреба, включително приложения, свързани с безопасност и предупреждаване, при които се смята, че определени нюанси повишават видимостта. Кадмият също придава важна функционалност, свързана с филтруване.

               ·Понастоящем замяната или отстраняването на оловото и кадмия все още са практически невъзможни от научна или техническа гледна точка за определени приложения.

               Резултатите от оценката за категориите 1—7 и 10 показват, че заявлението за освобождаване във връзка с точка 21 от приложение ІІІ отговаря на най-малко един от относимите критерии, посочени в член 5, параграф 1, буква а). Тъй като за определени приложения все още няма надеждни алтернативи, продължаването на освобождаването с изменен текст, създаващ отделни подвписвания за съответните вещества (олово и кадмий) и отразяващ текущото състояние на алтернативните технологии, е обосновано. Продължаванията на освобождаването, предоставени по подвписванията, са валидни до 21 юли 2021 година. Не се очаква предоставеният срок на действие да има неблагоприятни последици за иновациите. Където е налична надеждна замяна, възможно е ограничено социално-икономическо въздействие върху някои производители под формата на необходими инвестиции, свързани с приспособяване на оборудване. За категориите, различни от категории 1—7 и 10, съществуващото освобождаване продължава да бъде валидно през посочените в член 5, параграф 2 срокове на действие. Това специфично освобождаване не води до намаляване на степента на опазване на околната среда и на здравето, постановена с Регламент (ЕО) № 1907/2006 (REACH), в съответствие с член 5 от Директива 2011/65/ЕС.

               3.ПРАВНИ ЕЛЕМЕНТИ НА ДЕЛЕГИРАНИЯ АКТ

               Делегираната директива предоставя освобождаване от ограниченията по член 4, параграф 1 относно употребата на олово и кадмий в специфични приложения, което следва да бъде включено в списъка в приложение III към Директива 2011/65/ЕС.

               Инструментът е делегирана директива, както е предвидено в Директива 2011/65/ЕС, и по-специално за спазване на относимите изисквания в член 5, параграф 1, буква а) от нея.

               Целта на делегираната директива е да допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества, в съответствие с разпоредбите на ДООВ 2 и при установените в нея условия, както и в съответствие с установената в нея процедура за адаптиране на приложения III и IV към научно-техническия напредък.

               В съответствие с принципа на пропорционалност мярката не надхвърля необходимото за постигане на нейната цел.

               Предложението няма отражение върху бюджета на ЕС.

               ДЕЛЕГИРАНА ДИРЕКТИВА (ЕС) …/… НА КОМИСИЯТА

               от 16.11.2018 година

               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово и кадмий в печатарски мастила за нанасяне на емайлови покрития върху стъкла

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  9
               , и по-специално член 5, параграф 1, буква а) от нея,

               като има предвид, че:

               1)
                     Съгласно Директива 2011/65/ЕС държавите членки са длъжни да гарантират, че електрическото и електронното оборудване, което е пуснато на пазара, не съдържа определени опасни вещества, изброени в приложение II към посочената директива. Това изискване не се прилага за приложенията, изброени в приложение III към Директива 2011/65/ЕС.

               2)
                     Различните категории електрическо и електронно оборудване, за които се прилага Директива 2011/65/ЕС (категории 1—11), са изброени в приложение I към посочената директива.

               3)
                     Оловото и кадмият са ограничени вещества, изброени в приложение II към Директива 2011/65/ЕС. Използването на олово в определени печатарски приложения за стъкла обаче е освободено от ограничаването и понастоящем е включено във вписване по точка 21 от приложение III към посочената директива. Датата на изтичане на срока на това освобождаване за категории 1—7 и 10 беше 21 юли 2016 г.

               4)
                     Комисията получи заявление за подновяване на това освобождаване преди 21 януари 2015 г. в съответствие с член 5, параграф 5 от Директива 2011/65/ЕС. Освобождаването остава валидно докато не се приеме решение по това заявление.

               5)
                     Оловото и кадмият в печатарските мастила, прилагани върху стъкло, придават трайност на маркировката на продукта, особено по отношение на стъклени крушки на лампи. Маркировката служи за няколко цели, като например маркировка за европейско съответствие („CE“) и за отпадъци от електрическо и електронно оборудване („ОЕЕО“) за идентифициране на производителя, типа лампа и мощността, което е относимо към безопасността, правилната замяна и рециклирането на лампата. Трайността на маркировката е важна за поддържане на четливостта на маркировките по продукта през целия жизнен цикъл на продукта, съгласно изискванията на законодателството и на стандартите за безопасност на продуктите.

               6)
                     Оловото придава изключително важни свойства, като например добро сцепление, по-ниски температури на емайлиране, по-голяма трайност и непрозрачност.

               7)
                     Кадмият се използва за постигане на определени нюанси на емайла в различни области на употреба, включително приложения, свързани с безопасност и предупреждаване, при които се смята, че определени нюанси повишават видимостта. Той също придава важна функционалност, свързана с филтруване.

               8)
                     Понастоящем замяната или отстраняването на оловото и кадмия все още са практически невъзможни от научна или техническа гледна точка за определени приложения, обхванати от настоящото освобождаване по отношение на категории 1—7 и 10, поради липсата на надеждни заместители. Освобождаването не води до намаляване на степента на опазване на околната среда и на здравето, постановена с Регламент (ЕО) № 1907/2006 на Европейския парламент и на Съвета
                  10
               . Поради това освобождаването следва да бъде продължено за тези конкретни приложения и категории.

               9)
                     Понастоящем замяната или отстраняването на кадмия все още са практически невъзможни от научна или техническа гледна точка за определени приложения, обхванати от настоящото освобождаване по отношение на категории 1—7 и 10, поради липсата на надеждни заместители. Освобождаването не намалява опазването на околната среда и здравето, осигурено чрез изискванията по Регламент (ЕО) № 1907/2006. Поради това освобождаването следва да бъде продължено за тези конкретни приложения и категории.

               10)
                     За всички други приложения, които понастоящем са обхванати от освобождението, условията за продължаване не са изпълнени. Освобождаване за тези приложения следва да продължи да се прилага в продължение на 12 месеца след датата на влизане в сила на настоящата делегирана директива в съответствие с член 5, параграф 6 от Директива 2011/65/ЕС.

               11)
                     Тъй като за приложенията със съдържание на олово, за които се отнася продължението, няма надеждни алтернативи на разположение на пазара, освобождаването за тези приложения следва да бъде продължено за категории 1—7 и 10 за максимален срок от пет години, до 21 юли 2021 г. С оглед на резултатите от продължаващите усилия за намиране на надеждни заместители, е малко вероятно продължителността на освобождаването да има отрицателни последици за иновациите.

               12)
                     Тъй като за приложенията със съдържание на кадмий, за които се отнася продължението, няма надеждни алтернативи на разположение на пазара, освобождаването за тези приложения следва да бъде продължено за категории 1—7 и 10 за максимален срок от пет години, до 21 юли 2021 г. С оглед на резултатите от продължаващите усилия за намиране на надеждни заместители, е малко вероятно продължителността на освобождаването да има отрицателни последици за иновациите.

               13)
                     За категориите, различни от категории 1 — 7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС. От съображения за яснота датите на изтичане на срока следва да бъдат добавени в приложение III към посочената директива.

               14)
                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

               Член 1

               Приложение III към Директива 2011/65/ЕС се изменя в съответствие с приложението към настоящата директива.

               Член 2

               1.Държавите членки приемат и публикуват не по-късно от [the last day of the 12th month after the date of entry into force of this Directive] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.

               Те прилагат тези разпоредби, считано от [the last day of the 12th month after the date of entry into force of this Directive + 1 day].

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

               Член 3

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 4

               Адресати на настоящата директива са държавите членки.

               Съставено в Брюксел на 16.11.2018 година.

                     За Комисията

                     Председател
                     Jean-Claude JUNCKER

                     (1)

                        ОВ L 174, 1.7.2011 г., стр. 88.

                     (2)

                        ОВ L 396, 30.12.2006 г., стр. 1.

                     (3)

                        Списъкът е на разположение на адрес:
                  http://ec.europa.eu/environment/waste/rohs_eee/adaptation_en.htm

                     (4)

                        Тези категории са: 1. Големи битови уреди; 2. Малки битови уреди; 3. Информационно и далекосъобщително оборудване; 4. Потребителски уреди; 5. Осветителни уреди; 6. Електрически и електронни инструменти; 7. Играчки и уреди за развлекателни и спортни цели; 10. Автомати. Категориите ЕЕО са изброени в приложение I към ДООВ.

                     (5)

                  Период на консултации
                  : от 21.8.2015 г. до 16.10.2015 г.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Консултациите бяха проведени в писмен вид от 27 април до 18 май 2017 г.

                     (8)

                        Списък на необходимите административни стъпки е на разположение на
                  уебсайта на Комисията
                  . Настоящият етап от процедурата може да бъде видян за всеки проект на делегиран акт в Междуинституционалния регистър на делегираните актове на
                  https://webgate.ec.europa.eu/regdel/#/home
                  .

                     (9)

                        ОВ L 174, 1.7.2011 г., стр. 88.

                     (10)

                        Регламент (EО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

    ---documentbreak---

               ПРИЛОЖЕНИЕ

               В приложение III вписването по точка 21 се заменя със следното:

                        „21

                        Олово и кадмий в печатарските мастила за нанасяне на емайлови покрития върху стъкла, като боросиликатно стъкло и натриево-калциево силикатно стъкло

                        Прилага се за категории 8, 9 и 11 и изтича на:

                        -21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                        -21 юли 2023 г. за категория 8 — медицински изделия за инвитро диагностика;

                        -21 юли 2024 г. за категория 9 — промишлени прибори за контрол и управление, и за категория 11.

                        21, а)

                        Кадмий, когато се използва при стъкла с цветен печат за придаване на функционалност за филтруване, които се използват като компонент в осветителни приложения, инсталирани в екрани и контролни панели на ЕЕО

                        Прилага се за категории 1—7 и 10, с изключение на приложения, обхванати от вписването по точка 21, буква б) или по точка 39, и изтича на 21 юли 2021 г.

                        21, б)

                        Кадмий в печатарски мастила за нанасяне на емайлови покрития върху стъкла, като боросиликатно стъкло и натриево-калциево силикатно стъкло

                        Прилага се за категории 1—7 и 10, с изключение на приложения, обхванати от вписването по точка 21, буква а) или по точка 39, и изтича на 21 юли 2021 г.

                        21, в)

                        Олово в печатарски мастила за нанасяне на емайлови покрития върху стъкла, различни от боросиликатно стъкло

                        Прилага се за категории 1—7 и 10 и изтича на 21 юли 2021 г.“


title: ДЕЛЕГИРАНА ДИРЕКТИВА (ЕС) …/… НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово, съдържащо се в кристално стъкло съгласно определението в Директива 69/493/ЕИО

text:
               ОБЯСНИТЕЛЕН МЕМОРАНДУМ

               1.КОНТЕКСТ НА ДЕЛЕГИРАНИЯ АКТ

               С настоящата делегирана директива на Комисията се изменя, с цел привеждане в съответствие с техническия прогрес, приложение III към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (ДООВ 2), по отношение на освобождаването на специфични видове употреба на олово от съответното ограничение.

               С ДООВ 2 се ограничава употребата на определени опасни вещества в електрическото и електронното оборудване, както е предвидено в член 4 от нея. Тя влезе в сила на 21 юли 2011 г.

               Ограничените вещества са изброени в приложение II към ДООВ 2. Ограниченията за оловото, живака, кадмия, шествалентния хром, полибромираните бифенили и полибромираните дифенилови етери понастоящем са в сила, докато ограниченията за бис(2-етилхексиловия) фталат (DEHP), бензилбутиловия фталат (BBP), дибутиловия фталат (DBP) и диизобутиловия фталат (DIBP) ще се прилагат от 22 юли 2019 г. или по-късно. В приложения III и IV към ДООВ 2 са изброени материалите и компонентите на електрическото и електронното оборудване (ЕЕО) за специфични видове употреба, освободени от ограничението за вещества по член 4, параграф 1 от ДООВ 2.

               В член 5 се предвижда адаптиране на съдържанието на приложения III и IV към научно-техническия прогрес (включване, подновяване, изменения и отнемане на право на освобождаване). Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е практически невъзможно от научна или техническа гледна точка; не са осигурени надеждни заместители; или общото отрицателно въздействие върху околната среда, здравето и безопасността на потребителите, причинено от замяната, има вероятност да надхвърли общите ползи за околната среда, здравето и безопасността на потребителите от тази замяна.

               Освен това в член 5, параграф 1 се предвижда Европейската комисия да включва материали и компоненти от електрическо и електронно оборудване (ЕЕО) за специфични случаи на употреба в списъците, съдържащи се в приложения III и IV, посредством отделни делегирани актове в съответствие с член 20. В член 5, параграф 3 и приложение V са установени процедурите за подаване на заявления за предоставяне, подновяване или отнемане на право на освобождаване.

               2.КОНСУЛТАЦИИ ПРЕДИ ПРИЕМАНЕТО НА АКТА

               В съответствие с разпоредбите на член 5, параграф 3 и приложение V, от момента на публикуването на ДООВ 2 Комисията е получила голям брой
                  3
                заявления от икономически оператори, както за предоставяне на нови освобождавания, така и за подновяване на съществуващи такива.

               Настоящото освобождаване по точка 29 от приложение III разрешава употребата на олово, съдържащо се в кристално стъкло съгласно приложение I (категории 1, 2, 3 и 4) от Директива 69/493/ЕИО на Съвета. През януари 2015 г. Комисията получи едно заявление за подновяване на това освобождаване. Предишната дата на срока на действие на освобождаването по точка 29 за категориите 1—7 и 10 е 21 юли 2016 г.
                  4
                в съответствие с изискванията на ДООВ (член 5, параграф 5, втора алинея), но то продължава да се прилага, докато Комисията вземе решение по заявлението за подновяване.

               Във връзка с оценяването на заявлението за освобождаване Комисията започна проучване, за да се проведе необходимата научнотехническа оценка, включително осемседмична онлайн консултация със заинтересовани страни във формат със свободни отговори
                  5
                относно заявлението. В рамките на консултациите със заинтересованите страни бяха получени двадесет и пет коментара.

               Окончателният доклад с оценката на заявлението бе публикуван
                  6
               ; заинтересованите страни бяха съответно уведомени.

               Впоследствие Комисията проведе консултация с експертната група на държавите членки за делегираните актове по ДООВ 2 в писмена форма, както беше договорено на предишно заседание
                  7
               . Експертите се съгласиха с проекта, представен от Комисията, с голямо мнозинство с мълчаливо съгласие. В съответствие с Насоките за по-добро регулиране проектът на делегираната директива беше публикуван на портала „По-добро регулиране“ за четириседмичен период за събиране на отзиви от широката общественост. Бяха получени три коментара, като и трите подкрепяха проекта на акт. Всички необходими стъпки, свързани с освобождаванията от ограничението за вещества съгласно член 5, параграфи 3—7, са изпълнени
                  8
               . Съветът и Европейският парламент бяха уведомени за всички дейности.

               В заключителния доклад беше подчертана по-специално следната техническа информация и оценка:

               ·Оловни оксиди (PbO или Pb3O4) се използват като междинен продукт при химичния синтез на оловен кристал. Оловният кристал се използва в приложения за ЕЕО поради неговото уникално съчетание от свойства, свързани с обработката (време за охлаждане, работен обхват), оптични (коефициент на пречупване, дисперсия) и декоративни свойства (твърдост по Викерс), даващи възможност за производството на изделия на ЕЕО, които не могат да бъдат произведени по друг начин, като например осветителни тела и полилеи, електрифицирани огледала, часовникарски артикули, цифрови фоторамки или строителни материали (светещи павета).

               ·Понастоящем замяна или отстраняване на оловото в съответните приложения все още е практически неосъществима от научна и техническа гледна точка.

               Резултатите от оценката за категориите 1—7 и 10 показват, че заявлението за освобождаване във връзка с точка 29 от приложение ІІІ отговаря на най-малко един от относимите критерии, посочени в член 5, параграф 1, буква а). Тъй като за съответните приложения понастоящем няма надеждни алтернативи, нито вероятност такива алтернативи скоро да бъдат пуснати на пазара, подновяването на освобождаването със срок на действие до 21 юли 2021 г. е обосновано; тъй като все още няма надеждни заместители, за този период не трябва да се очаква отрицателно социално-икономическо въздействие от замяна. Не се очаква също така предоставеният срок на действие да има неблагоприятни последици за иновациите. За категориите, различни от категории 1—7 и 10, съществуващото освобождаване продължава да бъде валидно през посочените в член 5, параграф 2 срокове на действие. Това специфично освобождаване не води до намаляване на степента на опазване на околната среда и на здравето, постановена с Регламент (ЕО) № 1907/2006 (REACH), в съответствие с член 5 от Директива 2011/65/ЕС.

               3.ПРАВНИ ЕЛЕМЕНТИ НА ДЕЛЕГИРАНИЯ АКТ

               Делегираната директива предоставя освобождаване от ограниченията по член 4, параграф 1 относно употребата на олово в специфични приложения, което следва да бъде включено в списъка в приложение III към Директива 2011/65/ЕС.

               Инструментът е делегирана директива, както е предвидено в Директива 2011/65/ЕС, и по-специално за спазване на относимите изисквания в член 5, параграф 1, буква а) от нея.

               Целта на делегираната директива е да допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества, в съответствие с разпоредбите на ДООВ 2 и при установените в нея условия, както и в съответствие с установената в нея процедура за адаптиране на приложения III и IV към научно-техническия напредък.

               В съответствие с принципа на пропорционалност мярката не надхвърля необходимото за постигане на нейната цел.

               Предложението няма отражение върху бюджета на ЕС.

               ДЕЛЕГИРАНА ДИРЕКТИВА (ЕС) …/… НА КОМИСИЯТА

               от 16.11.2018 година

               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово, съдържащо се в кристално стъкло съгласно определението в Директива 69/493/ЕИО

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  9
               , и по-специално член 5, параграф 1, буква а) от нея,

               като има предвид, че:

               1)
                     Съгласно Директива 2011/65/ЕС държавите членки са длъжни да гарантират, че електрическото и електронното оборудване, което е пуснато на пазара, не съдържа определени опасни вещества, изброени в приложение II към посочената директива. Това изискване не се прилага за приложенията, изброени в приложение III към Директива 2011/65/ЕС.

               2)
                     Различните категории електрическо и електронно оборудване, за които се прилага Директива 2011/65/ЕС (категории 1—11), са изброени в приложение I към посочената директива.

               3)
                     Оловото е ограничено вещество, изброено в приложение II към Директива 2011/65/ЕС. Използването на олово, съдържащо се в кристално стъкло съгласно приложение I (категории 1, 2, 3 и 4) от Директива 69/493/ЕИО на Съвета
                  10
                обаче е освободено от ограничаването и понастоящем е включено във вписване 29 от приложение III към Директива 2011/65/ЕС. Датата на изтичане на срока на това освобождаване за категории 1—7 и 10 беше 21 юли 2016 г.

               4)
                     Комисията получи заявление за подновяване на това освобождаване преди 21 януари 2015 г. в съответствие с член 5, параграф 5 от Директива 2011/65/ЕС. Освобождаването остава валидно докато не се приеме решение по това заявление.

               5)
                     Оловни оксиди (PbO или Pb3O4) се използват като междинен продукт при химичния синтез на оловен кристал. Оловният кристал се използва в електрическо и електронно оборудване поради неговото уникално съчетание от свойства, свързани с обработката (време за охлаждане, работен обхват), оптични (коефициент на пречупване, дисперсия) и декоративни свойства (твърдост по Викерс), даващи възможност за производството на електрически и електронни изделия, които не могат да бъдат произведени по друг начин, като например специални осветителни тела и полилеи, електрифицирани огледала, часовникарски артикули, цифрови фоторамки и строителни материали (светещи павета).

               6)
                     Замяна или отстраняване на оловото в кристално стъкло все още са практически неосъществими от научна и техническа гледна точка поради липсата на надеждни заместители. Освобождаването не води до намаляване на степента на опазване на околната среда и на здравето, постановена с Регламент (ЕО) № 1907/2006 на Европейския парламент и на Съвета
                  11
               . Поради това освобождаването на използването на олово, съдържащо се в кристално стъкло съгласно приложение I (категории 1, 2, 3 и 4) от Директива 69/493/ЕИО, следва да бъде продължено за категории 1—7 и 10.

               7)
                     Тъй като за съответните приложения няма надеждни алтернативи, нито вероятност такива алтернативи да бъдат пуснати на пазара в близко бъдеще, освобождаването за категории 1—7 и 10 следва да бъде продължено за максимален срок от пет години, до 21 юли 2021 г. С оглед на резултатите от продължаващите усилия за намиране на надеждни заместители, е малко вероятно продължителността на освобождаването да има отрицателни последици за иновациите.

               8)
                     За категориите, различни от категории 1 — 7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС. От съображения за яснота датите на изтичане на срока следва да бъдат добавени в приложение III към посочената директива.

               9)
                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

               Член 1

               Приложение III към Директива 2011/65/ЕС се изменя в съответствие с приложението към настоящата директива.

               Член 2

               1.Държавите членки приемат и публикуват не по-късно от [the last day of the 12th month after the date of entry into force of this Directive] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.

               Те прилагат тези разпоредби, считано от [the last day of the 12th month after the date of entry into force of this Directive + 1 day].

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

               Член 3

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 4

               Адресати на настоящата директива са държавите членки.

               Съставено в Брюксел на 16.11.2018 година.

                     За Комисията

                     Председател
                     Jean-Claude JUNCKER

                     (1)

                        ОВ L 174, 1.7.2011 г., стр. 88.

                     (2)

                        ОВ L 396, 30.12.2006 г., стр. 1.

                     (3)

                        Списъкът е на разположение на адрес:
                  http://ec.europa.eu/environment/waste/rohs_eee/adaptation_en.htm

                     (4)

                        Тези категории са: 1. Големи битови уреди; 2. Малки битови уреди; 3. Информационно и далекосъобщително оборудване; 4. Потребителски уреди; 5. Осветителни уреди; 6. Електрически и електронни инструменти; 7. Играчки и уреди за развлекателни и спортни цели; 10. Автомати. Категориите ЕЕО са изброени в приложение I към ДООВ.

                     (5)

                  Период на консултации
                  : от 21.8.2015 г. до 16.10.2015 г.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Консултациите бяха проведени в писмен вид от 27 април до 18 май 2017 г.

                     (8)

                        Списък на необходимите административни стъпки е на разположение на
                  уебсайта на Комисията
                  . Настоящият етап от процедурата може да бъде видян за всеки проект на делегиран акт в Междуинституционалния регистър на делегираните актове на
                  https://webgate.ec.europa.eu/regdel/#/home
                  .

                     (9)

                        ОВ L 174, 1.7.2011 г., стр. 88.

                     (10)

                        Директива 69/493/ЕИО на Съвета от 15 декември 1969 г. относно сближаването на законодателствата на държавите членки, свързани с кристалното стъкло (ОВ L 326, 29.12.1969 г., стр. 36).

                     (11)

                        Регламент (EО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

    ---documentbreak---

               ПРИЛОЖЕНИЕ

               В приложение III вписването по точка 29 се заменя със следното:

                        „29

                        Олово, съдържащо се в кристално стъкло съгласно приложение I (категории 1, 2, 3 и 4) към Директива 69/493/ЕИО на Съвета *

                        Изтича на:

                        -21 юли 2021 г. за категории 1 — 7 и 10;

                        -21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                        -21 юли 2023 г. за категория 8 — медицински изделия за инвитро диагностика;

                        -21 юли 2024 г. за категория 9 — промишлени прибори за контрол и управление, и за категория 11.“

               * Директива 69/493/ЕИО на Съвета от 15 декември 1969 г. относно сближаването на законодателствата на държавите членки, свързани с кристалното стъкло (ОВ L 326, 29.12.1969 г., стр. 36).


title: ДЕЛЕГИРАНА ДИРЕКТИВА (ЕС) …/… НА КОМИСИЯТА за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припои за създаване на надеждна електрическа връзка между полупроводниковия кристал и кристалоносителя в корпусите на интегрални схеми от типа „flip chip“ (с обърнат монтаж на кристала в корпуса)

text:
               ОБЯСНИТЕЛЕН МЕМОРАНДУМ

               1.КОНТЕКСТ НА ДЕЛЕГИРАНИЯ АКТ

               С настоящата делегирана директива на Комисията се изменя, с цел привеждане в съответствие с техническия прогрес, приложение III към Директива 2011/65/ЕС на Европейския парламент и на Съвета относно ограничението за употребата на определени опасни вещества в електрическото и електронното оборудване (преработена версия)
                  1
                (ДООВ 2), по отношение на освобождаването на специфични видове употреба на олово от съответното ограничение.

               С ДООВ 2 се ограничава употребата на определени опасни вещества в електрическото и електронното оборудване, както е предвидено в член 4 от нея. Тя влезе в сила на 21 юли 2011 г.

               Ограничените вещества са изброени в приложение II към ДООВ 2. Ограниченията за оловото, живака, кадмия, шествалентния хром, полибромираните бифенили и полибромираните дифенилови етери понастоящем са в сила, докато ограниченията за бис(2-етилхексиловия) фталат (DEHP), бензилбутиловия фталат (BBP), дибутиловия фталат (DBP) и диизобутиловия фталат (DIBP) ще се прилагат от 22 юли 2019 г. или по-късно. В приложения III и IV към ДООВ 2 са изброени материалите и компонентите на електрическото и електронното оборудване (ЕЕО) за специфични видове употреба, освободени от ограничението за вещества по член 4, параграф 1 от ДООВ 2.

               В член 5 се предвижда адаптиране на съдържанието на приложения III и IV към научно-техническия прогрес (включване, подновяване, изменения и отнемане на право на освобождаване). Съгласно член 5, параграф 1, буква а) за включване на освобождавания в приложения III и IV трябва да се гарантира, че с това не се намалява степента на опазване на околната среда и на здравето, постановена с Регламент (ЕО) № 1907/2006
                  2
               , и че е изпълнено едно от следните условия: тяхното отстраняване или замяна посредством промени в проектирането или чрез материали и компоненти, които не изискват никакви материали или вещества, изброени в приложение II, е практически невъзможно от научна или техническа гледна точка; не са осигурени надеждни заместители; или общото отрицателно въздействие върху околната среда, здравето и безопасността на потребителите, причинено от замяната, има вероятност да надхвърли общите ползи за околната среда, здравето и безопасността на потребителите от тази замяна.

               Освен това в член 5, параграф 1 се предвижда Европейската комисия да включва материали и компоненти от електрическо и електронно оборудване (ЕЕО) за специфични случаи на употреба в списъците, съдържащи се в приложения III и IV, посредством отделни делегирани актове в съответствие с член 20. В член 5, параграф 3 и приложение V са установени процедурите за подаване на заявления за предоставяне, подновяване или отнемане на право на освобождаване.

               2.КОНСУЛТАЦИИ ПРЕДИ ПРИЕМАНЕТО НА АКТА

               В съответствие с разпоредбите на член 5, параграф 3 и приложение V, от момента на публикуването на ДООВ 2 Комисията е получила голям брой
                  3
                заявления от икономически оператори, както за предоставяне на нови освобождавания, така и за подновяване на съществуващи такива.

               Настоящото освобождаване по точка 15 от приложение III разрешава употребата на олово в припой за създаване на надеждна електрическа връзка между полупроводниковия кристал и кристалодържателя в корпусите на интегрални схеми от типа „flip chip“ (с обърнат монтаж на кристала в корпуса). През януари 2015 г. Комисията получи едно заявление за подновяване на това освобождаване. Предишната дата на срока на действие на освобождаването по точка 15 за категориите 1—7 и 10 е 21 юли 2016 г.
                  4
                в съответствие с изискванията на ДООВ (член 5, параграф 5, втора алинея), но то продължава да се прилага, докато Комисията вземе решение по заявлението за подновяване.

               Във връзка с оценяването на заявлението за освобождаване Комисията започна проучване, за да се проведе необходимата научнотехническа оценка, включително осемседмична онлайн консултация със заинтересовани страни във формат със свободни отговори
                  5
                относно заявлението. В рамките на консултациите със заинтересованите страни бяха получени два коментара.

               Окончателният доклад с оценката на заявлението бе публикуван
                  6
               ; заинтересованите страни бяха съответно уведомени.

               Впоследствие Комисията проведе консултация с експертната група на държавите членки за делегираните актове по ДООВ 2 в писмена форма, както беше договорено на предишно заседание
                  7
               . Експертите се съгласиха с проекта, представен от Комисията, с голямо мнозинство с мълчаливо съгласие. В съответствие с Насоките за по-добро регулиране проектът на делегираната директива беше публикуван на портала „По-добро регулиране“ за четириседмичен период за събиране на отзиви от широката общественост. Получени бяха четири коментара, всички те подкрепят акта, като един предлага изменен текст (което бе оценено в техническата оценка, но бе отхвърлено) и удължаване на преходния период до 18 месеца. Всички необходими стъпки, свързани с освобождаванията от ограничението за вещества съгласно член 5, параграфи 3—7, са изпълнени
                  8
               . Съветът и Европейският парламент бяха уведомени за всички дейности.

               В заключителния доклад беше подчертана по-специално следната техническа информация и оценка:

               ·Оловните припои се използват като изпъкналости за връзки в интегрални схеми от тип „flip chip“ (с обърнат монтаж на кристала в корпуса) и като припои за монтиране на кристала към кристалодържателя на интегралната схема. Тези припои трябва да бъдат устойчиви на отказ поради електромиграция при изискваните изключително високи плътности на тока; да могат да създават йерархия при запояването, която позволява поетапно сглобяване и преработване на елементите в производствения процес; и да са с висока пластичност с оглед намаляване на термомеханични напрежения в структурите на междинните слоеве на метализация (UBM), по-специално в по-големи полупроводникови кристали.

               ·Понастоящем замяната или отстраняването на оловото все още са практически невъзможни от научна или техническа гледна точка за определени корпуси на интегрални схеми от типа „flip chip“ (с обърнат монтаж на кристала в корпуса).

               Резултатите от оценката за категориите 1—7 и 10 показват, че заявлението за освобождаване във връзка с точка 15 от приложение ІІІ отговаря на най-малко един от относимите критерии, посочени в член 5, параграф 1, буква а). Съществуващата формулировка на освобождаването е изменена така, че да стесни обхвата на освобождаването до приложения, за които все още не са налични надеждни алтернативи, като към точка 15 се добавя подвписване по точка 15, буква а). Бе определен срок на валидност до 21 юли 2021 г.; не се очаква това да има неблагоприятни последици за иновациите. Където вече съществуват надеждни алтернативи следва да се очакват само пренебрежимо малки социално-икономически последствия от замяната за този период, тъй като постепенната замяна с безоловни алтернативи вече е в ход.

               За категориите, различни от категории 1—7 и 10, съществуващото освобождаване продължава да бъде валидно през посочените в член 5, параграф 2 срокове на действие. Това специфично освобождаване не води до намаляване на степента на опазване на околната среда и на здравето, постановена с Регламент (ЕО) № 1907/2006 (REACH), в съответствие с член 5 от Директива 2011/65/ЕС.

               3.ПРАВНИ ЕЛЕМЕНТИ НА ДЕЛЕГИРАНИЯ АКТ

               Делегираната директива предоставя освобождаване от ограниченията по член 4, параграф 1 относно употребата на олово в специфични приложения, което следва да бъде включено в списъка в приложение III към Директива 2011/65/ЕС.

               Инструментът е делегирана директива, както е предвидено в Директива 2011/65/ЕС, и по-специално за спазване на относимите изисквания в член 5, параграф 1, буква а) от нея.

               Целта на делегираната директива е да допринесе за защитата на човешкото здраве и на околната среда и за сближаване на разпоредбите за функционирането на вътрешния пазар в областта на електрическото и електронното оборудване, като за специфични приложения се разрешава употребата на иначе забранени вещества, в съответствие с разпоредбите на ДООВ 2 и при установените в нея условия, както и в съответствие с установената в нея процедура за адаптиране на приложения III и IV към научно-техническия напредък.

               В съответствие с принципа на пропорционалност мярката не надхвърля необходимото за постигане на нейната цел.

               Предложението няма отражение върху бюджета на ЕС.

               ДЕЛЕГИРАНА ДИРЕКТИВА (ЕС) …/… НА КОМИСИЯТА

               от 16.11.2018 година

               за изменение, с цел привеждане в съответствие с научно-техническия напредък, на приложение III към Директива 2011/65/ЕС на Европейския парламент и на Съвета по отношение на освобождаване от ограничението за употребата на олово в припои за създаване на надеждна електрическа връзка между полупроводниковия кристал и кристалоносителя в корпусите на интегрални схеми от типа „flip chip“ (с обърнат монтаж на кристала в корпуса)

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Директива 2011/65/ЕС на Европейския парламент и на Съвета от 8 юни 2011 г. относно ограничението за употребата на определени опасни вещества в електрическото и електронното оборудване
                  9
               , и по-специално член 5, параграф 1, буква а) от нея,

               като има предвид, че:

               1)
                     Съгласно Директива 2011/65/ЕС държавите членки са длъжни да гарантират, че електрическото и електронното оборудване, което е пуснато на пазара, не съдържа определени опасни вещества, изброени в приложение II към посочената директива. Това изискване не се прилага за приложенията, изброени в приложение III към Директива 2011/65/ЕС.

               2)
                     Различните категории електрическо и електронно оборудване, за които се прилага Директива 2011/65/ЕС (категории 1—11), са изброени в приложение I към посочената директива.

               3)
                     Оловото е ограничено вещество, изброено в приложение II към Директива 2011/65/ЕС. Употребата на олово в припои за създаване на надеждна електрическа връзка между полупроводниковия кристал и кристалодържателя в корпусите на интегрални схеми от типа „flip chip“ (с обърнат монтаж на кристала в корпуса) обаче е освободено от ограничаването и понастоящем е включено във вписване по точка 15 от приложение III към посочената директива. Датата на изтичане на срока на това освобождаване за категории 1—7 и 10 беше 21 юли 2016 г.

               4)
                     Комисията получи заявление за подновяване на това освобождаване преди 21 януари 2015 г. в съответствие с член 5, параграф 5 от Директива 2011/65/ЕС. Освобождаването остава валидно докато не се приеме решение по това заявление.

               5)
                     Оловните припои се използват като изпъкналости за връзки в интегрални схеми от тип „flip chip“ (с обърнат монтаж на кристала в корпуса) и като припои за монтиране на кристала към кристалодържателя на интегралната схема. Припоите трябва да бъдат устойчиви на отказ поради електромиграция при изискваните изключително високи плътности на тока и да могат да създават йерархия при запояването, която позволява поетапно сглобяване и преработване на елементите в производствения процес. Те трябва да притежават също така висока пластичност с оглед намаляване на термомеханични напрежения в структурите на междинните слоеве на метализация (UBM), по-специално в по-големи полупроводникови кристали.

               6)
                     За някои приложения, обхванати от настоящото освобождаване, замяна или отстраняване на оловото все още са практически неосъществими от научна и техническа гледна точка поради липсата на надеждни заместители. Освобождаването не води до намаляване на степента на опазване на околната среда и на здравето, постановена с Регламент (ЕО) № 1907/2006 на Европейския парламент и на Съвета
                  10
               . Поради това то следва да бъде продължено за тези конкретни приложения.

               7)
                     За всички други приложения, които понастоящем са обхванати от освобождението, условията за продължаване не са изпълнени. Освобождаване за тези приложения следва да продължи да се прилага в продължение на 12 месеца след датата на влизане в сила на настоящата делегирана директива в съответствие с член 5, параграф 6 от Директива 2011/65/ЕС.

               8)
                     Тъй като за приложенията, за които се отнася посоченото продължение, няма надеждни алтернативи на разположение на пазара, освобождаването за тези приложения следва да бъде продължено за категории 1—7 и 10 за максимален срок от пет години, до 21 юли 2021 г. С оглед на резултатите от продължаващите усилия за намиране на надеждни заместители, е малко вероятно продължителността на освобождаването да има отрицателни последици за иновациите.

               9)
                     За категориите, различни от категории 1 — 7 и 10, съществуващото освобождаване е валидно през сроковете на действие, посочени в член 5, параграф 2, втора алинея от Директива 2011/65/ЕС. От съображения за яснота датите на изтичане на срока следва да бъдат добавени в приложение III към посочената директива.

               10)
                     Поради това Директива 2011/65/ЕС следва да бъде съответно изменена,

               ПРИЕ НАСТОЯЩАТА ДИРЕКТИВА:

               Член 1

               Приложение III към Директива 2011/65/ЕС се изменя в съответствие с приложението към настоящата директива.

               Член 2

               1.Държавите членки приемат и публикуват не по-късно от [the last day of the 12th month after the date of entry into force of this Directive] законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.

               Те прилагат тези разпоредби, считано от [the last day of the 12th month after the date of entry into force of this Directive + 1 day].

               Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваването се определят от държавите членки.

               2.Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.

               Член 3

               Настоящата директива влиза в сила на двадесетия ден след деня на публикуването ѝ в Официален вестник на Европейския съюз.

               Член 4

               Адресати на настоящата директива са държавите членки.

               Съставено в Брюксел на 16.11.2018 година.

                     За Комисията

                     Председател
                     Jean-Claude JUNCKER

                     (1)

                        ОВ L 174, 1.7.2011 г., стр. 88.

                     (2)

                        ОВ L 396, 30.12.2006 г., стр. 1.

                     (3)

                        Списъкът е на разположение на адрес:
                  http://ec.europa.eu/environment/waste/rohs_eee/adaptation_en.htm

                     (4)

                        Тези категории са: 1. Големи битови уреди; 2. Малки битови уреди; 3. Информационно и далекосъобщително оборудване; 4. Потребителски уреди; 5. Осветителни уреди; 6. Електрически и електронни инструменти; 7. Играчки и уреди за развлекателни и спортни цели; 10. Автомати. Категориите ЕЕО са изброени в приложение I към ДООВ.

                     (5)

                  Период на консултации
                  : от 21.8.2015 г. до 16.10.2015 г.

                     (6)

                     https://bookshop.europa.eu/en/assistance-to-the-commission-on-technological-socio-economic-and-cost-benefit-assessment-related-to-exemptions-from-the-substance-restrictions-in-electrical-and-electronic-equipment-pbKH0416554/

                     (7)

                        Консултациите бяха проведени в писмен вид от 27 април до 18 май 2017 г.

                     (8)

                        Списък на необходимите административни стъпки е на разположение на
                  уебсайта на Комисията
                  . Настоящият етап от процедурата може да бъде видян за всеки проект на делегиран акт в Междуинституционалния регистър на делегираните актове на
                  https://webgate.ec.europa.eu/regdel/#/home
                  .

                     (9)

                        ОВ L 174, 1.7.2011 г., стр. 88.

                     (10)

                        Регламент (EО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (ОВ L 396, 30.12.2006 г., стр. 1).

    ---documentbreak---

               ПРИЛОЖЕНИЕ

               В приложение III вписването по точка 15 се заменя със следното:

                        „15

                        Олово в припои за създаване на надеждна електрическа връзка между полупроводниковия кристал и кристалоносителя в корпусите на интегрални схеми от типа „flip chip“ (с обърнат монтаж на кристала в корпуса)

                        Прилага се за категории 8, 9 и 11 и изтича на:

                        -21 юли 2021 г. за категории 8 и 9, различни от медицински изделия за инвитро диагностика и промишлени прибори за контрол и управление;

                        -21 юли 2023 г. за категория 8 — медицински изделия за инвитро диагностика;

                        -21 юли 2024 г. за категория 9 — промишлени прибори за контрол и управление, и за категория 11.

                        15, а)

                        Олово в припои за създаване на надеждна електрическа връзка между полупроводниковия кристал и кристалоносителя в корпусите на интегрални схеми от типа „flip chip“ (с обърнат монтаж на кристала в корпуса), когато е приложим поне един от следните критерии:

                        -възел на полупроводникова технология с размер 90 nm или по-голям;

                        -единичен кристал от 300 mm2 или по-голям, в произволен възел на полупроводникова технология;

                        -пакети от разположени един върху друг кристали с размер 300 mm2 или по-големи, или силициеви междинни слоеве (interposers) от 300 mm2 или по-големи.

                        Прилага се за категории 1—7 и 10 и изтича на 21 юли 2021 г.“